Судзіць спаборніцтвы для маленькіх цяжка. Усе дзеці - надзвычай таленавітыя, прыгожыя ды індывідуальныя. Усе яны ўжо бралі ўдзел у прэстыжных вакальных спаборніцтвах, добра пачуваюць сябе на сцэне і ведаюць, як трэба выступаць перад камерай. Галоўнае - усе дзеці, якія міла ўсміхаюцца з візітовак на тэлеэкранах, прыклалі зусім не дзіцячыя намаганні, каб трапіць на сцэну ў будынку Белтэлерадыёкампаніі. За кожным нумарам стаіць складаная праца, шэраг памылак і перамог, а таксама шчырая любоў да творчасці. Як жа нікога не пакрыўдзіць?